Sygeplejerskerne flygter fra den ortopædkirugiske operationsgang på Aalborg Sygehus.

I løbet af få måneder har syv ud af 35 sygeplejersker på den otopædkirurgiske operationsgang på Aalborg Sygehus sagt deres job op, det oplyser DR Nordjylland. Ifølge tillidsrepræsentant Ketty Poulsen oplever sygeplejerskerne et stigende arbejdspres, fordi de bliver nødt til at deltage i operationer både dag og nat, når de er på en 16 timers vagt. Tidligere foretog afdelingen kun akutte operationer om natten, men nu foretages også andre operationer ud på de sene timer for at nå det hele. Tillidsrepræsentanten opfordrer ledelsen til at lave en nødplan, så de tilbageværende sygeplejersker ikke bliver belastet yderligere.